ওহীর জ্ঞান প্রতিষ্ঠা না পেলে অসম্ভব হয় রাষ্ট্রে বা সমাজে শান্তি প্রতিষ্ঠা।ওহীর জ্ঞান ছাড়া শান্তি আসতে পারে -এমনটি বিশ্বাস করাই মহান আল্লাহতায়ালার সাথে বেঈমানি। ঈমান তো হলো আল্লাহতায়ালার নাযিলকৃত কোরআনী বিধানের প্রতি অটল আস্থা নিয়ে বেড়ে উঠা।এখানে সামান্যতম আপোষ চলে না।যে রাষ্ট্রে সে বিধানের প্রয়োগ নাই সে রাষ্ট্র ইতিহাস গড়ে ব্যর্থতায়।সে সাথে ভয়ানক ব্যর্থতা দেয় পরকালে -সেটি জাহান্নামের আগুনে পৌঁছিয়ে।ওহীর জ্ঞানার্জন এজন্যই ইসলামে সবচেয়ে গুরুত্বপূর্ণ ফরজ।এ ফরজটি পালিত না হলে অন্যান্য ফরজ পালন অসম্ভব হয় পড়ে।কিন্তু বাঙালী মুসলমানের জীবনে জ্ঞানার্জনের ফরজটি যথার্থ ভাবে পালিত হয়নি।এটিই বাঙালী মুসলমানের মূল রোগ।এ ব্যর্থতা থেকেই জন্ম নিয়েছে অন্যান্য ব্যর্থতা।এ মূল রোগটির চিকিৎস্যা নিয়ে যে শুধু অবহেলা হয়েছে -তা নয়। এ ঘাতক রোগটি যে তাদের মধ্যে প্রবল ভাবে বাসা বেঁধে আছে,সেটি জানতেও তারা আগ্রহ দেখায়নি।অথচ মানব সৃষ্টির জন্য মহান আল্লাহর সর্বশ্রেষ্ঠ দান সন্তান-সন্ততি বা ধনসম্পদ নয়,সেটি হলো পবিত্র কোরআন। কোরআনের মাধ্যমেই মহান রাব্বুল আলামীন তাঁর বান্দাহর সাথে কথা বলেন। মানুষকে তিনিই জান্নাতের পথ দেখান এবং রক্ষা করেন জাহান্নামের আগুন থেকে। চলার পথে এটিই একমাত্র সঠিক পথ তথা সিরাতুল মুস্তাকীম। মানুষের এ মহাউপকারটি জ্ঞান-বিজ্ঞানের অন্যকোন শাখা কি করে? বিজ্ঞানীরা বিস্ময়কর যন্ত্র আবিস্কার করে,ভোগের আয়োজনও বাড়ায়। কিন্তু জাহান্নামের আযাব থেকে বাঁচার পথ কি দেখায়? সে মহাকল্যাণটি করেন খোদ মহান আল্লাহতায়ালা।সে সামর্থটি একমাত্র তাঁর। মহান আল্লাহতায়ালার নিজের ভাষায়,“ইন্না আলায়নাল হুদা।” অর্থঃ নিশ্চয়ই পথ দেখানোর দায়িত্বটি আমার।” এবং প্রদর্শিত সে পথটি হলো পবিত্র কোরআনের পথ।মহান আল্লাহতায়ালার পক্ষ থেকে বান্দাহর জন্য এটিই হলো সবেচেয়ে বড় দান।এ দানটি না জুটলে জাহান্নাম জুটে।তাই মু’মিনের জীবনে সর্বশ্রেষ্ঠ দোয়া বা সর্বশ্রেষ্ঠ চাওয়াটি ধনসম্পদ বা সন্তান-সন্ততি চাওয়া নয়,বরং সিরাতুল মুস্তাকীম চাওয়া।“এহদিনাস সিরাতুল মুম্তাকীম” অর্থাৎ সিরাতুল মুস্তাকীম দেখাও হে করুণাময় মহান আল্লাহও –এ দোয়াটিও তিনি শিখিয়ে দিয়েছেন। প্রতিটি নামাযে সে দোয়াটি পাঠ করতে হয়। বান্দাহর সে চাওয়াটি পুরণ করতেই মহা আল্লাহতায়ালা পবিত্র কোরআন নাযিল করেছেন। তাই কোরআনের জ্ঞান ছাড়া কি সিরাতুল মুস্তাকীম পাওয়া যায়? ভাবা যায় কি জান্নাতপ্রাপ্তির কথা? সম্ভব কি মুসলমান হওয়া? ঈমানের মূল পরিচয়টি তো সিরাতুল মুস্তাকীমে পথচলার মধ্যে। কিন্তু যে ব্যক্তিটি কোরআনে বর্নিত সিরাতুল মুস্তাকীমটি জানতেই চেষ্টা করলো না এবং কোরআন বুঝার সামর্থই অর্জন করলো না -সে ব্যক্তি সে পথটি পাবে কেমনে? মানব জীবনের এটিই সবচেয়ে বড় ব্যর্থতা। মানুষ তখন ভ্রান্ত পথে ভোট দেয়,শ্রম দেয় এবং অর্থ ও প্রাণ দেয়। অতিশয় বেঈমান ও দুর্বৃত্তরাও তখন জাতির নেতা বা পিতার মর্যাদা পায়। তখন মুসলিম ভূমিতে জাতিয়তাবাদী,সমাজবাদী,স্বৈরাচারি,ফেরকাবাদী,রাজতন্ত্রি ও সেক্যুলারিস্ট পথভ্রষ্টগণও অগণিত সমর্থক ও সৈন্য পায়। তাই কোরআনী জ্ঞানের আলেম হওয়া শুধু মসজিদের ইমাম ও মাদ্রাসার শিক্ষকদের কাজ নয়,সেটি ফরজ প্রতিটি মুসলিম নরনারীর উপর। নইলে সে ব্যক্তির মুসলমান হওয়াটিই বিপদে পড়ে। পবিত্র কোরআনের ঘোষণাঃ “ইন্নামা ইয়াখশাল্লাহা মিন ইবাদিহি উলামা” অর্থঃ সমগ্র মানবসৃষ্টির মাঝে একমাত্র (ওহীর জ্ঞানে)আলেমগণই আমাকে ভয় করে।” অর্থাৎ মনে আল্লাহর ভয় সৃষ্টি তথা ঈমান সৃষ্টির জন্য আলেম হওয়াটি পূর্বশর্ত। এছাড়া ভিন্ন পথ নেই।তাই নবীকরীম (সাঃ)এর আমলে এমন কোন সাহাবী ছিলেন না যিনি কোরআনের জ্ঞানে জ্ঞানী ছিলেন না। কিন্তু ক’জন বাঙালী মুসলমানের সামর্থ আছে সে কোরআন বুঝার? অথচ কোরআন বুঝার সে সামর্থটি অর্জনের তাগিদেই মিশর,সূদান,মরক্কো,আলজিরিয়া,তিউনিসিয়া,লিবিয়া,ইরাক,ইয়েমেনসহ বহুদেশের জনগণ মাতৃভাষাকে দাফন করে আরবি ভাষাকে নিজেদের ভাষা রূপে গ্রহণ করেছিল।অথচ নিছক চাকুরি-বাকুরি ও অর্থনৈতিক প্রয়োজনে কোটি কোটি বাঙালীর কাছে ইংরেজী,হিন্দি,ফরাসী,এমনকি চায়নিজ ভাষার ন্যায় ভাষা শিক্ষা গুরুত্ব পেলেও কোরআনের ভাষা ও কোরআন শিক্ষা কি গুরুত্ব পেয়েছে? গুরুত্ব না পাওয়ার কারণ,অর্থলাভ ও চাকুরি লাভ যতটা গুরুত্ব পেয়েছে,সেরূপ গুরুত্ব আল্লাহর হুকুম পালন ও মুসলমান রূপে বেড়ে উঠাটি পায়নি।মহান আল্লাহর কাছে কি এ অবহেলার জবাব দিতে হবে না? কোরআনের যে পাঠটি মহান আল্লাহরাব্বুল আলামিন বাধ্যতামূলক করলেন সেটি পালন না করায় কি মহান আল্লাহর করুণা বাড়বে? ১৯কোটি বাঙালী মুসলমানদের ক’জন জীবনে অন্ততঃ একবার মহান আল্লাহতায়ালার সর্বশ্রেষ্ঠ দান পবিত্র কোরআন অর্থসহ একবার পড়ার চেষ্ঠা করেছে? ক’জন চেষ্টা করেছে কোরআনের ভাষা শিক্ষার? পথচলাটি সঠিক পথে না হলে প্রতিকদম চলায় বিপদ বাড়ে। সে বিপদ থেকে বাঁচতে হলে পদে পদে রোড-ম্যাপটি দেখতে হয়। সে জন্য জরুরী হলো রোড-ম্যাপটি পড়া ও বুঝার সামর্থ। কিন্তু সে সামর্থ ক’জন বাঙালী মুসলমানের? ফলে তাদের জীবনে বেড়েছে সিরাতুল মুস্তাকীম থেকে লাগাতর ভ্রষ্টতা।বেড়েছে আল্লাহর হুকুমের বিরুদ্ধে বিদ্রোহ।এবং বাড়েনি আল্লাহর শরিয়তি বিধান প্রতিষ্ঠায় আগ্রহ।বাংলার মুসলিম জনপদে এজন্যই তো এত খুন-গুম,এত ব্যাভিচার ও এত অশ্লিলতা।এবং প্রতিষ্ঠা পেয়েছে অসংখ্য সূদী ব্যাংক,পতিতাপল্লি ও কুফরি আদালত।একটি জনগোষ্ঠি যে কতটা বিকট ভাবে পথভ্রষ্ট এগুলো তো তারই পরিমাপ দেয়। এ পথভ্রষ্টতা যে জাহান্নামে পৌঁছার সোজা পথ -সে হুশই বা ক’জনের?